Case ID: 1166192
Sentence 124: Yalnız bu məsələ həll edildikdən sonra bölünməsi və alınması tələb edilən əmlakların mövcudluğunu, mövcud olduğu təqdirdə həmin əşyaların iddia tələblərində qeyd edilən əşyalarla eynilik təşkil edib-etməməsini, həmin əşyaların tərəflərə hər hansı aidiyyətini, hüquqi əlaqəsinin olub-olmamasını, həmin əşyaların ümumi birgə əmlak olmasını və ya həmin əşyaların iddiaçıya şəxsi mülkiyyət hüququ əsasında məxsusluğunu (şəxsi əşya) və ən əsası həmin əşyaların cavabdehdə (onun sahibliyində, istifadəsində) olmasını aydınlaşdırmalı idi. Azərbaycan Respublikası MPM-nin 418.1-ci maddəsinə əsasən maddi və prosessual hüquq normalarının pozulması və ya düzgün tətbiq olunmaması apelyasiya instansiyası məhkəməsinin qətnamə və ya qərardadının ləğv edilməsi üçün əsasdır.